text: চুয়াডাঙ্গা জেলা প্রশাসকের ব্যস্ততম দিন | Daily
  চুয়াডাঙ্গা জেলা প্রশাসকের ব্যস্ততম দিন
  চুয়াডাঙ্গা জেলা কারাগার, জেলা কর্মস্থান ও জনশক্তি অফিস, মাদকদ্রব্য নিয়ন্ত্রণ অফিস পরিদর্শনসহ বেশ কিছু কর্মসূচি নিয়ে ব্যস্ত সময় পার করেছেন চুয়াডাঙ্গার নবাগত জেলা প্রশাসক নজরুল ইসলাম সরকার। গতকাল সোমবার সকাল ১০টায় জেলা কারাগার পরিদর্শনে যান তিনি। এ সময় চুয়াডাঙ্গা জেল সুপার নজরুল ইসলাম অভ্যর্থনা জানান। কারা অভ্যন্তর পরিদর্শনের আগে জেল পুলিশ-কারারক্ষীদের চৌকস একটি দল তাঁকে গার্ড অব অনার প্রদান করেন। সালাম গ্রহণ শেষে কারাগারের সার্বিক কার্যক্রম ও বন্দীদের খোঁজ খবর নেন তিনি।
  এদিকে, সকাল ১১টায় সদর হাসপাতাল রোডের জেলা কর্মসংস্থান ও জনশক্তি অফিস পরিদর্শনে যান জেলা প্রশাসক নজরুল ইসলাম সরকার। পরিদর্শনকালে অফিসের সার্বিক কার্যক্রম তুলে ধরেন সহকারী পরিচালক (অ. দা.) মুসফিকুর রহমান। এ সময় বিদেশে চাকরি প্রার্থীদের যথাযথ সেবা নিশ্চিত করাসহ তাদের যেন কোনো প্রকার ভোগান্তিতে না পড়তে হয়, সে ব্যাপারে দায়িত্বশীল হওয়ার নির্দেশ দেন জেলা প্রশাসক।
  দুপুর ১২টায় মাদকদ্রব্য নিয়ন্ত্রণ অধিদপ্তরের জেলা অফিস পরিদর্শনে যান জেলা প্রশাসক। এ সময় তাঁকে অভ্যর্থনা জানান সহকারী পরিচালক শরিয়ত উল্লাহ। উপস্থিত ছিলেন পরিদর্শক আব্দুল্লাহ আল মামুন, উপ-পরিদর্শক আবুল কালাম আজাদ, উপ-পরিদর্শক আকবর হোসেনসহ সংশ্লিষ্ট কর্মকর্তা ও কর্মচারীরা। পরিদর্শনকালে জেলা প্রশাসক নজরুল ইসলাম সরকার বলেন, 'দেশের অন্যতম সীমান্তবর্তী জেলা চুয়াডাঙ্গা। এ জেলায় মাদকের আগ্রাসন রয়েছে। তাই মাদকদ্রব্য নিয়ন্ত্রণ সংশ্লিষ্টদের আরও তৎপর হতে হবে। নিয়মিত বিভিন্ন এলাকা পরিদর্শনসহ মাদককারবারী ও সেবনকারীদের বিরুদ্ধে কঠিন ব্যবস্থা নিতে হবে।'
  পূর্ববর্তী নিবন্ধগাংনীতে চাঁদার দাবিতে বিউটিশিয়ানকে ছুরিকাঘাত!
  পরবর্তী নিবন্ধআলমডাঙ্গায় দুই ব্যবসায়ীকে জরিমানা
  চুয়াডাঙ্গায় অনলাইনে প্লাটফর্মে ডিজিটাল মেলা-২০২০ উপলক্ষে জেলা প্রশাসনের কুইজ প্রতিযোগিতার ফলাফল প্রকাশ